তিনি বলেন, ‘প্রথম টেস্টের পারফরম্যান্স আমাদের অনেক আত্মবিশ্বাস জোগাচ্ছে। আমরা এগিয়ে থেকেই মাঠে নামতে যাচ্ছি। এটা আসলে যেকোনো দলের জন্যই ভালো দিক। আমরা জানি বাংলাদেশ কিছুটা চাপ নিয়েই এই টেস্ট খেলতে নামবে। আশা করছি চাপটা আরো বাড়বে। সুতরাং এই ম্যাচ নিয়ে আমি খুবই আত্মবিশ্বাসী। টেস্টে সবচেয়ে গুরুত্বপূর্ণ ব্যাপার হল ২০ উইকেট নেওয়া। সিলেট টেস্টে সেটা আমরা নিতে পেরেছিলাম। একই মেথড এই টেস্টেও প্রয়োগ করা হবে। এখানেও আমরা বাংলাদেশকে অলআউট করার চেষ্টা করব।’